দুই হাজার ৩১ জন প্রাপ্তবয়স্ক ওপর বিবিসির রেডিও ৫ লাইভ জরিপ চালায়। ওই জরিপে প্রায় ৫৩ শতাংশ নারী ও ২০ শতাংশ পুরুষ জানিয়েছেন তারা কর্মক্ষেত্রে বা শিক্ষাক্ষেত্রে বিভিন্ন ধরনের অপ্রীতিকর মন্তব্য শুনেছেন আর বিভিন্নভাবে যৌন হয়রানির শিকার হয়েছেন। জরিপে আরও দেখা গেছে, এক-চতুর্থাংশ মানুষ অপ্রিয় বা অশ্লীল কৌতুক শুনেছেন। এছাড়া, প্রতি সাত জনে অন্তত একজন অযাচিত বা অশ্লীল স্পর্শের শিকার হয়েছেন। আর প্রতি ১০ জনে একজন নারী যৌন নিপীড়নের শিকার হয়েছেন।